ANDREW WOMMACK EVANKELIUMIN ÄÄRELLÄ
USKO SAANEESI 20/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan opetussarjaani aiheesta Usko saaneesi.
Sarjassa on kaikkiaan kuusi osaa.
Kaikki opetus on myös kirjassa sekä CD- ja DVD-levyillä.
Olemme nyt neljännessä osassa, joten minulla on vielä paljon asiaa.
Olen jo käynyt läpi paljon asioita, mutta paljon hienoa on vielä edessä.
Olen puhunut siitä, että Jeesus on jo tehnyt kaiken puolestamme.
Viime jaksoissa olen soveltanut tätä hengelliseen sodankäyntiin.
Tästä aiheesta järjestetään konferensseja, -
ja monet ihmiset uskovat paholaisen sitomiseen -
ja hengelliseen kartoitukseen.
Totuus kuitenkin on, ettemme taistele verta ja lihaa vastaan, -
vaan hallituksia, valtoja, pimeydessä hallitsevia maailmanvaltiaita -
sekä pahuuden henkiolentoja vastaan taivaan avaruuksissa.
Nämä demoniset vallat eivät voi tehdä mitään ilman lupaamme.
Niillä ei ole omaa valtaa, vaan me annamme niille vallan, -
jos uskomme niiden valheita ja alamme ajatella niiden tavalla.
2. Kor. 10:4 "meidän sota-aseemme eivät ole lihalliset, vaan ne ovat -
voimalliset Jumalan edessä hajottamaan maahan linnoituksia.
Me hajotamme maahan järjen päätelmät ja jokaisen varustuksen, -
joka nostetaan Jumalan tuntemista vastaan, ja vangitsemme -
jokaisen ajatuksen kuuliaiseksi Kristukselle".
Tässä puhutaan sodankäynnistä ja paholaisen vastustamisesta, -
mutta taistelu liittyy ajatuksiin. Se käydään mielessämme.
Saatanalla on valtaa vain, jos uskomme hänen valheitaan.
Tästä syystä totuus vapauttaa meidät, kuten jae Joh. 8:32 sanoo.
Viime jaksossa käytin näitä raamatunkohtia, -
mutta kerroin myös, mitä tapahtui, kun tulin tietoiseksi demoneista -
ja hengellisestä taistelusta, jota käymme henkivaltoja vastaan.
Sorruin ylilyönteihin ja olin lopulta niin keskittynyt paholaiseen, -
että siitä tuli minulle ongelma. Kerron vielä yhden todistuksen.
Viime jaksossa kerroin siis, mitä kaikkea outoa tapahtui, -
kun aloin ajaa pahoja henkiä ulos ihmisistä.
Tuohon aikaan rukoilin päivittäin 2―4 tuntia -
ja käytin tuosta ajasta jopa yli puolet paholaiselle puhumiseen.
Nuhtelin häntä ja sidoin asioita. Kohdistin rukoukseni väärin.
Tuona aikana tapahtui paljon. En ehdi kertoa kaikesta, -
mutta koin paholaisen läsnäolon fyysisesti.
Minuun kohdistui demoninen hyökkäys. Kaikki eivät usko tähän -
ja väittävät, että olen eksyksissä tai keksin asiat omasta päästäni.
Jokainen voi toki suhtautua todistukseeni niin kuin itse tahtoo.
Seurakuntamme järjesti koko yön kestäneen rukousketjun.
Emme olleet kirkossa, mutta jokainen rukoili tiettyyn aikaan.
Minun piti rukoilla Arlingtonin kristillisen keskuksen puolesta.
Se oli toipumispaikka narkomaaneille ja muille eritystä apua tarvitseville.
Olimme vuokranneet Texasin yliopiston vanhan rakennuksen.
Siellä oli tapahtunut paljon jumalattomia asioita.
Rukousvuoroni oli aamuyöllä kahden ja kolmen välillä.
Menin vuokraamaamme taloon.
Se oli tyhjä. Emme olleet vielä hankkineet sinne huonekaluja.
Kuljin rukoillen ympäri taloa kahdesta kolmeen yöllä.
Jokin kävi kimppuuni. Talossa ei ollut muita.
En nähnyt ketään, mutta jokin löi ja kuristi minua.
Kamppailin jonkin kanssa, joka ei ollut fyysisesti paikalla.
Taistelu tapahtui hengen maailmassa, mutta koin sen fyysisenä.
Kaikki eivät usko tätä, mutta niin tapahtui. Kuka meistä oli paikalla?
Silloin minua vietiin. Juoksin ulos, lukitsin oven ja hyppäsin autooni.
Peruutin pois pihasta ja olin vaihtamassa vaihdetta -
paetakseni paikalta, -
kun Herra sanoi minulle: "Selkääsi varten ei ole sota-asua."
Hän puhui jakeista Ef. 6:11―17, joissa puhutaan Jumalan sota-asusta.
Meidän pitää ottaa yllemme pelastuksen kypärä, -
vanhurskauden haarniska, uskon kilpi ja Hengen miekka -
sekä vyöttää kupeemme totuuteen ja ottaa kengiksi alttius evankeliumille.
"Selkääsi varten ei ole sota-asua." Ymmärsin heti, mitä Herra tarkoitti.
Paholaiselle ei saa kääntää selkää, vaan hänet on kohdattava -
ja häntä vastaan on taisteltava.
Ajattelin: "Et kai tosissasi halua, että palaan tuonne."
Herra ei sanonut mitään.
Herra ei väittele kanssamme. Hän oli sanonut sanottavansa, -
ja sain päättää, mitä tekisin. Keskellä yötä ei ollut liikennettä, -
joten istuin pitkään autossani keskellä katua miettimässä.
Lopulta ajoin takaisin pihaan. Päätin taistella paholaista vastaan.
Lukitsin itseni sisälle taloon ja noin kello kuuteen asti aamulla -
nuhtelin paholaista ja taistelin häntä vastaan.
Kun lopetin, talossa ei enää ollut demoneita. Olin voittanut ne.
Uskokaa tai älkää, näin tapahtui.
Voisin kertoa villejä tarinoita kaikesta siitä, mitä tapahtui.
Tämän ja muiden kokemusteni takia aloin keskittyä liikaa demoneihin.
Näin niitä kaikkialla. Aina, kun joku yskäisi -
tai teki suunnilleen mitä vain, mietin, oliko kyseessä demoni.
Ajattelin demoneita koko ajan, ja sen vuoksi annoin paholaiselle -
liikaa huomiota ja tein hänestä turhankin tärkeän.
Saatana käytti tätä hyväkseen ja aiheutti demonien hyökkäykset.
Joku ehkä ihmettelee, miksei hänelle ole tapahtunut näin.
Et ehkä ole keskittynyt paholaiseen.
Näin myös pari demonista unta.
En kerro kaikkia yksityiskohtia, mutta heräsin pelon vallassa.
Näin unta, että joku löi minua nyrkillä suuhun ja kasvoihin.
Heräsin ja ajattelin, että se oli vain unta, mutta naamani oli veressä.
Demoninen häirintä kävi vielä pahemmaksikin.
Kerron tästä selittääkseni, että tuo kaikki tapahtui vain siksi, -
että keskityin paholaiseen liikaa ja annoin hänelle liikaa kunniaa.
Demonisen maailman tiedostaminen on hyvä, mutta menin liian pitkälle.
Sen vuoksi kärsin peloista. Saatana pääsi elämääni, -
koska keskityin häneen ja pelkäsin häntä.
Lopulta Herra sanoi, ettei saatana voinut tehdä minulle mitään ilman, -
että annoin hänelle luvan ja tein yhteistyötä hänen kanssaan.
Aloin käyttää vähemmän aikaa saatanan nuhtelemiseen.
Lakkasin keskittymästä häneen, enkä ole 35―40 vuoteen -
kokenut yhtään fyysistä demonista hyökkäystä.
Olen rukoillut muiden puolesta, ajanut heistä ulos pahoja henkiä -
ja nähnyt, kuinka heille on tapahtunut monenlaista, -
mutta en ole nähnyt demonisia unia eikä kimppuuni ole hyökätty.
Ne loppuivat, koska en enää päästänyt saatanaa elämääni.
Iso osa uskovista ei usko hengelli- seen sodankäyntiin tai demoneihin.
Tiettyyn rajaan asti se on hyvä, koska he eivät ainakaan -
keskity saatanaan liikaa ja joudu kärsimään demonien hyökkäyksistä.
Se on kuitenkin myös huono asia, koska he eivät ymmärrä, -
että taistelemme hallituksia ja henkivaltoja vastaan.
He antavat sairauden, köyhyyden ja ihmissuhdeongelmien -
riehua vapaasti ajatellessaan, että kaikki on vain luonnollista.
He eivät siis kärsi oudoista demonisista hyökkäyksistä, -
mutta samalla he antavat turhaan näiden asioiden tapahtua.
Sitten on ihmisiä, jotka tietävät, että saatana aiheuttaa ongelmia, -
mutta he keskittyvät paholaiseen ja antavat tälle liikaa huomiota.
Näin he sallivat paholaisen toimia elämässään.
Ääripäiden välillä on keskitie.
Meidän tulee tiedostaa taistelevamme paholaisen valheita vastaan, -
mutta taistelu käydään mielessämme ja hyökkäys on paras puolustus.
Meidän tulee keskittyä Jumalaan. Silloin emme anna paholaiselle -
sijaa elämässämme pelon kautta. Näin puolustaudumme häntä vastaan.
On silti aikoja, jolloin meidän pitää nuhdella paholaista.
Meillä on vastustaja, joka kulkee ympäri kuin kiljuva leijona -
etsien, kenet saisi niellä.
Keskitieltä eksyy helposti, mutta yritän esittää asian oikein.
Se on vaikeaa 30 minuutissa, joten toivon, että hankit materiaalini.
Olen ollut tekemisissä erään ryhmän kanssa täällä Colorado Springsissä.
He tekevät hengellistä kartoitusta ja sanovat, -
ettei evankeliumi voi kunnolla levitä millekään alueelle USA:ssa -
ennen kuin valkoisten rikokset intiaaneja kohtaan on selvitetty -
ja niitä on pyydetty anteeksi. Olen kuullut toisesta ryhmästä, -
jotka ovat lähettäneet uskovia pyytämään anteeksi ristiretkiä -
ja niiden demonista vaikutusta.
Saksassa pitää selvittää natsien demoniset vaikutukset.
En väitä, ettei näihin asioihin olisi liittynyt mitään demonista.
Varmasti liittyi.
Vanhassa liitossa ihmisiä rangaistiin jopa neljänteen sukupolveen asti, -
mutta uudesta liitosta profetoitiin, että siinä jokainen vastaa itsestään.
Minua ei sido se, mitä esi-isilleni tapahtui 150 vuotta sitten.
Se voisi vaikuttaa minuun vain, jos jokin demoninen asia -
olisi kulkenut suvussani nykypäivään asti ja minulle olisi kerrottu, -
että niin voi tapahtua perheessäni.
Jos uskoisin tuon pelon ja valheen, avautuisin sille ja se voisi tapahtua.
Jos taas seison vahvana Kristuksessa ja sanon, että olen vapaa siitä, -
esi-isieni asiat eivät vaikuta minuun, ellen usko valheeseen.
Jos uskon oikein, olen vapaa.
Täällä Colorado Springissä on esirukousryhmä, -
joka marssitti ehkä jopa kymmeniä tuhansia ihmisiä Efesokseen.
Efesos sijaitsee ns. 10/40-ikkunassa -
eli alueella, joka jää 10. ja 40. leveyspiirin väliin.
Sillä alueella sijaitsee suurin osa muslimimaista.
Noiden leveyspiirien välissä asuu suurin osa maailman ei-kristityistä.
Sitä kutsutaan 10/40-ikkunaksi.
Ryhmä lähetti ihmisiä Efesokseen, koska joku sai ilmestyksen, -
että efesolaisten demoninen Diana-jumalatar -
on sokaissut kaikkien 10/40-ikkunassa elävien silmät.
Niinpä tuhannet ihmiset kokoontuivat amfiteatteriin Efesoksessa -
vain rukoilemaan. He eivät saaneet todistaa tai kertoa Jeesuksesta, -
koska ryhmä ei halunnut olla häiriöksi islamilaisessa Turkissa.
He pitivät rukouskokouksen, jossa sitoivat Efesoksen Dianaa.
Raamatusta voimme lukea, että Efesoksessa oli Dianan temppeli.
Maalliset historiankirjat kertovat, että Efesoksessa oli yli tuhat -
prostituoitua eli papitarta. Dianaa palvottiin menemällä -
temppeliin harrastamaan seksiä heidän kanssaan.
He palvoivat kuvaa, jonka uskoivat pudonneen taivaasta.
Nämä kristityt uskoivat siis, että jos he sitoisivat tämän voiman, -
he voisivat mennä evankelioimaan tuolla alueella asuvat ihmiset.
Minusta se on tuhatprosenttisen väärin.
Paavali ei toiminut demonisten voimien kanssa noin.
Uskon kyllä, että Efesoksessa oli demonisia voimia.
Ihmiset harrastivat seksiä prostituoitujen kanssa uskoen, -
että he palvoivat Dianaa. Se on demonista ja väärin.
En nyt lue koko kertomusta, mutta se on jakeissa Apt. 19:24―27.
Kuinka Paavali hoiti asian?
Paavali hoiti sen niin tehokkaasti, että Demetrius-niminen mies -
tuli valittamaan hänelle, että hänen elinkeinonsa oli mennyttä.
Demetrius myi Dianan patsaita, niitä, joissa on valtavasti rintoja.
Tuon jumalattaren palvonnassa oli siis kyse vain seksistä.
Elinkeino oli vaarassa, koska monet lakkasivat palvomasta Dianaa.
Syntyi mellakka, ja Paavali piti kuljettaa pois Efesoksesta, -
ettei häntä olisi tapettu. Paavali vastusti Dianan palvontaa -
niin tehokkaasti, että sitä on tutkittava historiankirjoista, -
koska sitä ei tapahdu enää. Kuinka Paavali tuhosi sen?
Toimiko hän kuin nykyajan esirukoilijat, -
jotka sitoivat demonisia voimia?
Ei, hän saarnasi ihmisille totuutta, ja totuus vapautti heidät.
Dianan palvonta saavutti suosiota vain siksi, -
etteivät ihmiset tunteneet totuutta. Monijumalaisuus oli yleinen käytäntö.
Kun joku saarnasi heille totuutta ja kertoi, että Jeesus oli ainoa -
tie Isän Jumalan luo, tämä totuus vapautti ihmiset, ei esirukous.
Raamatussa ei ole ainuttakaan esimerkkiä siitä, -
mitä nykyinen hengellisen sodankäynnin rukousliike tekee.
He tekevät kartoituksia ja käyttävät vuosia demonien sitomiseen.
Kukaan ei saarnaa evankeliumia, vaan he keskittyvät rukoilemaan -
reikää, josta rukoukset pääsevät läpi. Raamatussa ei toimittu näin.
Jeesus lähetti opetuslapset edellään kaupunkeihin, -
mutta ei rukoilemaan vaan mainostamaan tuloaan.
He myös tekivät ihmeitä ja sanoivat toimivansa Jeesuksen nimessä.
Kun Jeesus sitten tuli, väkijoukko oli jo paikalla.
Opetuslapsia ei lähetetty rukoilemaan. Paavali ja Pietari eivät toimineet niin.
Kristittyjen nykyisin opettamaa ja harjoittamaa -
hengellistä sodankäyntiä ei esiinny lainkaan Raamatussa.
Tämän ja aiempien opetusteni pohjalta väitän, että sanomalla, -
että demoninen Efesoksen Diana sokaisee 10/40-ikkunan asukkaat, -
annatte saatanalle enemmän valtaa kuin hän ansaitsee.
Jokainen, joka uskoo tuohon, joutuu valheidenne vuoksi -
tuon vallan ja vaikutuksen alle. Se ei ole oikea tapa toimia.
Noiden tuhansien ihmisten matka Efesokseen -
sitomaan Efesoksen Dianaa maksoi varmasti miljoonia.
Jos sama summa olisi käytetty tv-ohjelmiin, satelliitteihin -
ja ihmisten lähettämiseen paikalle kertomaan evankeliumin totuutta, -
vaikutus 10/40-ikkunaan olisi ollut paljon suurempi.
Dianasta ei ole ollut mitään harmia 2 000 vuoteen, -
kunnes hengellisen sodankäynnin ihmiset herättivät sen henkiin.
Jotkut teistä ehkä kiehuvat raivosta.
Gal. 4:16 "Onko minusta siis tullut teidän vihamiehenne sentähden, -
että minä puhun teille totuuden?" Tutkikaa Raamattua.
Löydättekö sieltä kohdan, jossa tehdään hengellistä kartoitusta -
tai lähetetään jollekin alueelle esirukoilijoita, -
jotka eivät edes julista evankeliumia?
Ei, vaan totuus on se, joka vapauttaa ihmiset, ei esirukous.
Toki esirukouksellakin on paikkansa.
Ensi kerralla kerron, mikä on oikea tapa rukoilla.
Minulla on myös opetukset paremmasta tavasta rukoilla -
ja uskovan arvovallasta. Niissä asiaa käsitellään yksityiskohtaisemmin -
kuin mitä ehdin tehdä tänään.
Nettisivuillamme voit kuunnella noita opetuksia myös ilmaiseksi.
Opetus hengellisestä sodankäynnistä aiheuttaa ongelmia.
Minulla on ystävä, jolla oli ongelmia tunteiden kanssa.
Seurakunnassa aloitettiin 45 päivää kestänyt sielunhoito -
ja sidottiin asioita, jotka olivat vaivanneet häntä. Se auttoi, -
ja hän vapautui asioista, joiden uskon olleen demonisia.
Hän kuitenkin alistui täysin tuon ryhmän opetuksille, -
ja he alkoivat tehdä kaikkia outoja asioita, joista olen puhunut.
He alkoivat parantaa hänen äidin kohdussa syntyneitä muistojaan -
ja tehdä kaikkea muuta väärää ja epäraamatullista.
Nainen meni niin sekaisin, että joutui mielisairaalaan.
Kiitos Herralle, hän tuli raamattukouluumme ja vapautui.
Hänelle koitui paljon ongelmia, -
koska vapautusta ei tehty Raamatun mukaisella tavalla.
Nämä ihmiset leikkivät tulella. Asiat voi tehdä oikein tai väärin.
Asiat alkavat toimia, kun ymmärrämme, -
että Jeesus on voittanut paholaisen.
Meidän ei tarvitse itse taistella häntä vastaan.
Jos turvaamme Herraan, saamme elää rauhassa.
Minulla on tästä vielä paljon asiaa, mutta jätän sen ensi kertaan.
Kannattaa hankkia kirjani tästä aiheesta.
Se muuttaisi elämäsi. Opetus on saatavana myös CD- ja DVD-levyillä.
Lisäksi on työkirja, jonka avulla voit opetuslapseuttaa muita.
Tilaa jo tänään ja liity seuraani jälleen ensi kerralla.
Päivän opetus on saatavissa Usko saaneesi -pakettina, -
johon kuuluu opetus CD- tai DVD-levyllä, -
kirja sekä työkirja, jossa on mukana koko opetus.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi ja espanjaksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sarjan neljäs osa kertoo voittokulkueesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
Tule mukaan tämän kesän raamattukonferenssiimme -
uusiin tiloihimme Woodland Parkiin. Monet haluavat nähdä ne, -
mutta lisäksi meillä on kokouksia aamulla ja illalla. Siitä tulee upeaa.
Monet raamattukoulumme opettajat opettavat, -
ja ylistyksestä vastaavat Charlie ja Jill LeBlanc sekä CBC:n ryhmä.
Perjantai-iltapäivällä aamukokousten jälkeen -
pidämme grillijuhlan ja juhlimme itsenäisyyspäivää.
Lapsille on kaikenlaista kivaa kuten pomppulinnoja.
Itsenäisyyspäivän juhlista tulee hienot, -
puhumattakaan grillijuhlista.
Varmista siis paikkasi jo nyt.
Konferenssista tulee hieno. Ruudulla on lisätietoja.
Tule mukaan uusiin tiloihimme Coloradon Woodland Parkiin.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme awmi.net.
Näin pääset käsiksi sisäpiirin tarinoihin.
Joe ja Nancy McQueen valmistuivat Charis-koulusta vuonna 2007.
He aloittivat Argentiinan Charis-koulun poikansa ja tämän vaimon kanssa.
Koululla on ollut vaikeuksia uskonnollisessa maassa, -
mutta uuden lukukauden alkaessa luokan koko kaksinkertaistui.
Sanoma armosta vapauttaa ihmisiä Buenos Airesissa.
Lisätietoja yhteistyökouluistamme saat nettisivuiltamme.
Charis-raamattukoulu on muuttanut maailmaa jo vuodesta 1994.
Suomennos: Anni Lähteenmäki